62023CJ0412_INF
Απόφαση του Δικαστηρίου (όγδοο τμήμα) της 19ης Σεπτεμβρίου 2024 –Επιτροπή κατά Σλοβακίας(Καθυστέρηση πληρωμών – Φορείς παροχής υγειονομικής περίθαλψης)
(Υπόθεση C‑412/23) (
1
)
«Παράβαση κράτους μέλους – Οδηγία 2011/7/ΕΕ – Καταπολέμηση των καθυστερήσεων πληρωμών στις εμπορικές συναλλαγές – Άρθρο 4, παράγραφος 4, στοιχείο βʹ – Εμπορικές συναλλαγές μεταξύ επιχειρήσεων και δημοσίων αρχών – Ευχέρεια των κρατών μελών να παρατείνουν σε 60 το πολύ ημερολογιακές ημέρες την προθεσμία πληρωμής που προβλέπεται για τις δημόσιες επιχειρήσεις που παρέχουν υγειονομική μέριμνα – Υποχρέωση των κρατών μελών να διασφαλίζουν ότι οι εν λόγω δημόσιες επιχειρήσεις πράγματι δεν υπερβαίνουν την προθεσμία αυτή»
1.
Προσφυγή λόγω παραβάσεως – Αντικείμενο της διαφοράς – Προσδιορίζεται κατά την προ της ασκήσεως της προσφυγής διαδικασία – Λήψη υπόψη πραγματικών περιστατικών μεταγενεστέρων της διατυπώσεως της αιτιολογημένης γνώμης – Προϋποθέσεις – Περιστατικά της ίδιας φύσεως που συνιστούν την ίδια συμπεριφορά με τα αρχικώς προβληθέντα
(Άρθρο 258 ΣΛΕΕ)
(βλ. σκέψη 31)
2.
Προσέγγιση των νομοθεσιών – Καταπολέμηση των καθυστερήσεων πληρωμών στις εμπορικές συναλλαγές – Οδηγία 2011/7 – Εμπορικές συναλλαγές μεταξύ επιχειρήσεων και δημοσίων αρχών – Υποχρέωση των κρατών μελών να μεριμνούν ώστε οι δημόσιες αρχές τους να τηρούν πράγματι προθεσμίες πληρωμής οι οποίες δεν υπερβαίνουν τις τριάντα έως εξήντα ημερολογιακές ημέρες – Υποχρέωση αποτελέσματος – Παράβαση
(Άρθρο 258 ΣΛΕΕ· οδηγία 2011/7 του Ευρωπαϊκού Κοινοβουλίου και του Συμβουλίου, άρθρο 4 §§ 3 και 4, στοιχείο βʹ)
(βλ. σκέψεις 34-37, 39-43, διατακτ. 1)
3.
Προσφυγή λόγω παραβάσεως – Αντικειμενικός χαρακτήρας – Αιτία της παραβάσεως – Δεν ασκεί επιρροή
(Άρθρο 258 ΣΛΕΕ)
(βλ. σκέψη 38)
Διατακτικό
Το Δικαστήριο αποφασίζει:
1)
Η Σλοβακική Δημοκρατία, παραλείποντας να διασφαλίσει την αποτελεσματική τήρηση, εκ μέρους των δημοσίων επιχειρήσεων που παρέχουν υγειονομική μέριμνα, της προθεσμίας των 60 ημερών την οποία προβλέπει το άρθρο 4, παράγραφος 4, στοιχείο βʹ, της οδηγίας 2011/7/ΕΕ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για την καταπολέμηση των καθυστερήσεων πληρωμών στις εμπορικές συναλλαγές, παρέβη τις υποχρεώσεις που υπέχει από τη διάταξη αυτή.
2)
Καταδικάζει τη Σλοβακική Δημοκρατία στα δικαστικά έξοδα.
(
1
)	EE C 314 της 4.9.2023.